kardosdrur/scandi-wiki huggingface dataset:
Tacitus

Publius (eller Gaius) Cornelius Tacitus (ca. 56-120 e.Kr) var romersk historiker.

Liv 

Tacitus var født i en provinsiel familie af ridderstanden i det nordlige Italien eller det sydlige Gallien. Som ung mand studerede han retorik for at forberede sig på en karriere inden for jura og politik.

Da han var i 20'erne, giftede han sig med Julia Agricola, datter af Gnaeus Julius Agricola. Svigerfaderens bedrifter som guvernør i provinsen Britannien blev nøje dækket i hans værker, og det er tydeligt, at der var et godt forhold mellem de to.

Han begyndte sin politiske karriere i 81 som kvæstor. Derefter fortsatte han gennem cursus honorum og blev kendt som en dygtig taler og advokat. Det blev bemærket, at hans navn ikke passede særlig godt ("tacitus" betyder "stille").

Tacitus klarede sig gennem Domitians terrorvælde, antagelig fordi han gjorde tjeneste i provinserne fra ca. 89 til ca. 93 og derfor ikke kom direkte i vejen for kejseren. Han blev senator, og i 97 var han consul som den første i sin familie. Samme år nåede han højden af sin berømmelse som taler med gravtalen for Verginius Rufus, en berømt soldat.

I 98 udgav han tre mindre værker og vendte derefter tilbage til sit virke som advokat. Sammen med Plinius den yngre vandt han i 100 sagen mod Marius Priscus, prokonsulen i provinsen Africa, som var tiltalt for korruption. Plinius berømmede nogle dage senere Tacitus' talekunst i et af sine breve (Brev II, 11). I 98 skriver han den først kendte omtale af Samerne - et folk han kaldte Fenni.

Han var derefter borte fra politikken i flere år og skrev sine to hovedværker. Så blev han civil guvernør i provinsen Asien i 112. Man antager, at han døde ca. 117. Det er usikkert, om han havde børn, som overlevede ham. Den senere kejser Marcus Claudius Tacitus hævdede urigtigt, at han var en efterkommer af Tacitus.

Omtale af Kristus og kristne 

Tacitus er en ikke-kristen, som omtaler Jesus Kristus i sine værker.

Forfatterskab 

Hans hovedværker er:
 Germania som beskrev samfund, levevis, sædvaner og religiøse forestillinger hos en del germanske stammer samt gav en samlet, etnografisk oversigt over folkene nord for Romerriget;
 Annales;
 Historiae, som behandlede kejsertidens første århundrede, fra Tiberius blev kejser til Domitians død.

Han regnes som den største af de romerske historikere i kejsertiden og var kritisk overfor kejserne herunder Nero. Tacitus var republikaner.

Noter

Litteratur 

 Allan A. Lund: De etnografiske kilder til Nordens tidlige historie; Wormanium, Oxford 1993;

Eksterne henvisninger 
 Tacitus: Germania på Project Gutenberg

Historikere fra Romerriget
Latinske forfattere
Maryland

Maryland er en amerikansk delstat. Delstatens hovedstad er Annapolis, mens Baltimore er den største by. Delstaten har omkring  indbyggere.

Maryland blev optaget som USA's 7. delstat 28. april 1788.

I Maryland er 62,1% hvide, 27,9% sorte, 4,0% asiater, 0,3% indfødte amerikanere, og
2% af blandet herkomst.

Historie 
Delstaten har fået sit navn efter kong Karl 1. af Englands dronning, Henriette Marie. Nogle landområder rundt om Chesapeake Bay blev i 1632 givet til Cæcilius Calvert, 2. Baron Baltimore (1605-75), af den engelske konge, og han opkaldte kolonien efter giverens hustru. Koloniens første hovedstad St. Mary's City blev grundlagt i 1634 af Calverts bror Leonard Calvert (1606-47).

Maryland var speciel i forhold til de andre britiske kolonier i Amerika, fordi den blev grundlagt af katolikker. Som The Province of Maryland var det en engelsk koloni fra grundlæggelsen i 1632 frem til 1776, da den tilsluttede sig de øvrige 12 kolonier i oprøret mod Storbritannien i den amerikanske revolution. Den 2. februar 1781 blev Maryland den 13. delstat der godkendte konføderationsartiklerne (en.:Articles of Confederation), der som USA's første grundlov var gældende til 1789, da den nye grundlov trådte i kraft. Efter ratificeringen af denne nye grundlov i 1788, blev Maryland 28. april samme år den 7. delstat i det nye USA.

Slaveri var tilladt, og staten lå syd for Mason-Dixon-linjen, men deltog ikke på Sydstaternes side under den amerikanske borgerkrig.

Referencer
Hans Severin

Hans Severin (død 1679). Friskyttekaptajn. Født enten i Ysted (Ystad), Børringe (Börringe) eller Skibberup (Skivarp); oplysningerne herom varierer. Hans fødselsnavn var Hans Sørensen og hans far var bonde i Skivarp. Hans Severin var en af de titusinder af skåninger, som efter 1658 blev tvangsudskrevet og blev afskibet til Baltikum og Pommern for at slås i svenskernes hær. Det lykkedes dog mange at flygte, og en af dem var Hans Severin. Under den skånske krig tog han til Danmark og tjenstgjorde først ved et dansk dragonregiment. Derefter søgte Severin hos general Arenstorff om en ny tjeneste og fik, fordi han var skåning, til opgave at organisere et friskyttekompagni i Skåne.

Severin fik en løjtnantsgrad og sluttede sig til Dreyers friskyttekompagni, der havde hele det sydlige Skåne som operationsområde. Den danske generalmajor Hans Wilhelm von Meerheim lod ham arrestere i april 1678 sammen med en række andre friskytter. Severin blev dog snart frigivet igen og forfremmet til kaptajn og fik i november til opgave at udruste og lede Børringeklosters friskyttekompagni. I november 1678 er han registrered som kaptejn for "die Troupen der freishützen" i "Malmøe lehn".  

I begyndelsen af 1679 havnede Hans Severin i kløerne på den såkaldte snaphanejæger krigskommissær Sven "Banketröja" Erlandsson, og dermed var hans liv til ende. Meerheim bad svenskerne at redde hans liv og organiserede også et baghold for at fri ham men en svensk militærdomstol dømte Hans Severin "att spetsas levande, inte invärtes; utan mellan rygg och hud igenom nacken, sedan sättas på pålen, fötterna naglade och händerna bakbundna under en ny galge, med rep om halsen, icke tilldraget. Hans namn slås på galgen.".
I et brev dateret februar 1679 meddelte amtmanden i Landscrone Knud Thott sin herre og konge Christian 5. om kaptajn Hans Severins frygtelige død. Den svenske konge rapporterede, at Severin havde så vigtige papirer med sig, at det kun kunne nævnes i kryptering.

Referencer 
Röndahl, Uno. Skåneland utan förskoning. , Karlshamn 1981.

Sörensson, Per. Friskyttarna (snapphanarna) under skånska kriget 1676-79), Deras organisation och militära betydelse. Karolinska förbundets årsbok 1916

Vadenbring, Jojan. "Snapphanar och friskyttar i lundabygden", Lunds historia -staden och omlandet, vol 2, red. Sten Skansjö, Lunds kommun 2012. Se: Joanna Vadenbring - www.academia.edu

Åberg, Alf. När Skåne blev svenskt,, LTs förlag, Stockholm 1958.

- Snapphanarna, Lund 1951 og 1981

Danskere i 1600-tallet
Skånelandene
Personer fra Skåne
Tjek fødsels- og dødsår
Walter Scott

Sir Walter Scott, 1. baronet (født 15. august 1771, død 21. september 1832) var en skotsk forfatter, der skrev historiske romaner. Mest kendt er romanen Ivanhoe, der er filmatiseret adskillige gange. 

Han studerede kunst og jura på University of Edinburgh. Han fik fem børn med Charlotte Charpentier.

Walter Scott var advokat, dommer, vicesheriff og administrator (clerk) ved Skotlands højesteret.

I Princes Street Gardens i Edinburghs New Town blev Scott Monument opført i 1844 til minde om forfatteren.

Eksterne henvisninger 

 

Skønlitterære forfattere fra Skotland
Romanforfattere fra Skotland
Briter i 1700-tallet
Briter i 1800-tallet
Baronetter fra Det Forenede Kongerige
Dommere fra Skotland
Digtere fra Skotland
Præsidenter af Royal Society of Edinburgh
Hex (brætspil)

Hex er et abstrakt spil opfundet af Piet Hein. Det har meget simple regler og er nemt at lære men viser sig at være meget vanskeligt at mestre – ikke mindst for computere. Spillet har desuden nogle spændende matematiske egenskaber.

Regler 
Spilles på et rombeformet bræt bestående af sekskantede felter. Standardbrættet, som givet af Hein, har 11×11, men enhver størrelse er mulig. To spillere skiftes til at besætte et felt efter eget valg. Vinder er den, der forbinder sit par af modstående sider og dermed forhindrer den anden i at gøre det samme.

Historie 
Hex blev første gang præsenteret for offentligheden i en artikelserie i Politiken i perioden 26. december 1942 til 14. april 1943. Piet Hein kaldte først spillet for Polygon men ændrede det til Con-Tac-Tix i forbindelse med en produktion af Skøde Skjern A/S.

I 1948 genopfandt John Forbes Nash spillet som studerende på Princeton University og gjorde det populært blandt de medstuderende. Parker Brothers markedsførte det i 1952 under navnet Hex efter at Martin Gardner havde skrevet om det i sin klumme om rekreativ matematik i Scientific American.

Matematiske egenskaber 
Det kan bevises, at Hex ikke kan ende uafgjort. Det skyldes brættets opbygning hvor højst tre felter mødes i hvert punkt. Denne egenskab viser sig at implicere Brouwers fixpunktssætning om kontinuerte funktioner i kompakte rum.

Se også 
 Hex – for andre betydninger.

Ekstern henvisning 

 Uddrag fra speciale om Hex 

Brætspil
Hjernevridere
Spil fra Hasbro
Oliver Cromwell

Oliver Cromwell (født 25. april 1599 i Huntingdon nordvest for Cambridge, død 3. september 1658 i London) var engelsk militær- og statsmand, statschef med titlen "Lord Protector" i England, Skotland og Irland fra 3. december 1653 til sin død.

Liv 
Oliver Cromwell er bedst kendt for, at han gjorde England til en republik som anfører for det såkaldte Commonwealth of England. Han var lavadelig godsejer i de første 40 år af sit liv. En religiøs omvendelse gjorde ham til puritaner, hvorefter religion blev styrende for hans liv og handlinger. Cromwell var en fremragende soldat (han blev kaldt "Old Ironsides") og steg i de militære grader for til sidst at have kommandoen over hele hæren. Han havde politisk kontrol over England, Skotland og Irland som Lord Protector fra den 16. december 1653 indtil sin død.

Den 30. januar 1661 (12-års dagen for henrettelsen af Karl 1. af England) blev hans lig gravet op på Westminster Abbey og  posthumt henrettet i Tyburn.

Eftermæle 

Cromwell er en meget kontroversiel skikkelse i engelsk historie; en kongemorderisk diktator for nogle historikere som David Hume og Christopher Hill og en frihedshelt for andre som Thomas Carlyle og Samuel Rawson Gardiner.

Se også 
 Oliver Cromwell – en Monty Python-sang, der berettede om hele Cromwells karriere.
 Krigen i de tre kongeriger
 Cromwells erobring af Irland

Regenter af England
Francis Scott Fitzgerald

Francis Scott Key Fitzgerald med forfatternavnet F. Scott Fitzgerald (født 24. september 1896 i St. Paul, Minnesota, USA, død 21. december 1940 i Hollywood) var en amerikansk forfatter.

I 1920'erne var han med romaner som Den store Gatsby og sine noveller til forskellige tidsskrifter en af USA's mest succesrige forfattere; men da bunden i 1929 gik ud af den oppustede amerikanske økonomi, forsvandt en del af det økonomiske grundlag for hans succes. Hans alkoholisme og forskellige problemer i hans ægteskab besørgede resten.

Scott Fitzgerald fortsatte dog med at skrive, og de bedste af historierne fra de sidste år holder fint niveau med dem, han skrev i 20'erne.

Han var gift med Zelda Fitzgerald, hans livs store kærlighed og plageånd. Flere af hans romaner er baseret på deres forhold, der både virkede som inspiration, men samtidig også hæmmende.

Romaner 
 This Side of Paradise (1920)
 The Beautiful and Damned (1922)
 The Great Gatsby (Den store Gatsby, 1925)
 Tender Is the Night (1934)
 The Last Tycoon (Den Sidste Mogul, 1941)

Eksterne henvisninger 

 Francis Scott Fitzgerald  på Litteratursiden.dk
 

Romanforfattere fra USA
Novelleforfattere fra USA
Personer fra Minnesota
Amerikanere i 1900-tallet
Ivan Gontjarov

Ivan Aleksandrovitj Gontjarov (, ; født 18. juni 1812 i Simbirsk (nu Uljanovsk), Det Russiske Kejserrige, død 27. september 1891 i Sankt Petersborg, Det Russiske Kejserrige) var en russisk romanforfatter fra russisk litteraturs store tid i årtierne efter Pusjkin.

Gontjarov er blandt andet kendt for romanen Oblomov (1859). Bogens hovedperson, den godmodige, men ugidelige adelsmand Oblomov, præsenteres som en af de russiske personlighedstyper, der var typiske for tidens russiske samfund. Bogen er stadig læseværdig for sit lune og for forfatterens gode evner til at skildre sine personer og deres omgivelser.

Eksterne henvisninger 

Skønlitterære forfattere fra Rusland
Personer fra Uljanovsk
Bertholletia

Bertholletia er en planteslægt, der kun har én art, som kendes i Danmark:

Eksterne henvisninger 

 Paranød (Bertholletia excelsa)

Planteslægter
Lecythidaceae
Paranød

Paranød (Bertholletia excelsa) er både navnet på de store, spiselige frø og det sydamerikanske træ, frøene kommer fra. Det er én af de forholdsvis få nødder, som har handelsmæssig betydning. Selve frugten ligner en kokosnød, men den viser sig ved åbning at indeholde 8-24 tætpakkede frø, "paranødderne".

Selv om planten egentlig hører hjemme i Brasilien, kommer de fleste nødder fra Bolivia, hvor man kalder dem for almendras ("mandler"). I Brasilien kaldes nødderne for castanhas-do-Pará ("kastanjer fra Pará").

Paranødder er meget righoldige på mineraler som calcium, jern, kalium, magnesium, fosfor, selen og zink. De indeholder 14% protein, 11% kulhydrater og 67% fedtstof. Fedtet fordeler sig med ca. 25% mættede, 41% monoumættede og 34% flerumættede fedtstoffer.  Indholdet af mættede fedtstoffer i paranødder er blandt de højeste hos nødder.

Da paranødder let bliver angrebet af skimmelsvampe, som danner aflatoksin, har man påbudt, at de kun må handles i afskallet tilstand. EU-grænseværdien for den højeste, acceptable andel af aflatoksiner i paranødder blev i 2003 sænket til 4 ppb (1 ppb er = 1 milliardtedel).

Gastronomiske nødder
Nytteplanter fra Amerika
Lecythidaceae
Suez

Suez er en egyptisk havneby med ca. 460.000 indbyggere. Suez ligger i Suezbugten nær Suezkanalens munding. Byen blev totalt ødelagt i Seksdageskrigen i juni 1967 og blev først genopbygget efter genåbningen af Suezkanalen i 1975.

Eksterne henvisninger 

Byer i Egypten
Megahertz

MHz er en forkortelse for megahertz, der er en angivelse af en frekvens i millioner hertz (svingninger pr. sekund). 

Eksempelvis kan nævnes at FM-radiostationerne man normalt lytter til ligger mellem 88 og 105 MHz. Civil flytrafikkommunikation ligger mellem ca. 115 og 135 MHz. Et af amatørradiobåndene ligger på ca 144 MHz, mens de traditionelle walkie-talkies sender og modtager på 26-28 MHz.

Se også 
Frekvensbånd, Heinrich Rudolf Hertz

Frekvensenheder

ca:Megahertz
tr:Megahertz
Nikolaj Leskov

Nikolaj Semjonovitj Leskov ( , født 16. februar 1831, død 5. marts 1895) var en russisk forfatter. Han er først og fremmest kendt for sine noveller, der regnes blandt de absolut bedste i russisk litteratur. Lady Macbeth fra Mcensk danner grundlag for Dmitrij Sjostakovitjs opera Katerina Ismajlova.

Eksterne henvisninger 

Skønlitterære forfattere fra Rusland
Richard Cromwell

Richard Cromwell (født 4. oktober 1626, død 12. juli 1712) var Oliver Cromwells 3. søn. Han var Lord Protector af England, Skotland og Irland (Commonwealth of England) i otte måneder fra 3. september 1658 til 25. maj 1659.

Eksterne henvisninger 

Regenter af England
Tørklæde

Et tørklæde er et stykke stof til at binde om halsen, håret eller hovedet. Tørklædet kan holde varmen, pynte eller tildække kvinders hår af æstetiske, traditionsmæssige, moralske eller religiøse grunde.

Historie 

I Danmark var tørklædet til sent i det 20. århundrede hyppigt anvendt af kvinder især på landet til at beskytte håret.

Religiøs hovedbeklædning 
I mange muslimske, jødiske og konservative kristne grupper skal kvinder tildække håret. Det muslimske tørklæde kaldes hijab. Rituel tildækning af mænds isser ses i jødedommen med hovedbeklædningen kippah'en

Moderne brug 
I 1960'erne kom en moderne version af tørklædet på mode promoveret af Brigitte Bardot og Vivi Bak. Kvinder med tørklæde og lårkort var en del af gadebilledet.

Spejdertørklæde 
Spejdernes tørklæde er inspireret af det britiske kavaleris halstørklæde og Robert Baden-Powells venskab med kavaleristen Frederick Russell Burnham. Baden-Powell skriver i sin bog Scouting for Boys, at tørklædet bør bæres med stolthed for at vise samhørighed mellem spejdere internationalt, men også at det har tusinde forskellige praktiske anvendelser.

Galleri

Eksterne henvisninger

Se også 
 Hijab

 

fr:Foulard
Knebel

Knebel har flere betydninger:

Knebel (by) – en by på Djursland, der har lagt navn til Knebel Sogn
Knebel (klokke) – en metalstang ophængt inden i en klokke
Knebel (mund) – noget, der anbringes i munden på en person for at forhindre vedkommende i at sige noget
Fange

Fange kan henvise til flere betydninger:
 Fangeleg 
 Fange – en indsat i et Fængsel
 Krigsfange
 Fange fisk – Fiskeri
 Fanger (fisker/jæger på Grønland)

Fange nr. 1 er en dansk film fra 1935.
Bo Balderson

Bo Balderson er et svensk forfatterpseudonym. Har skrevet den humoristiske krimiserie om "Ministeren" (bl.a. Mord i ministerens Have og Mord mens ministeren Sover).

Hvem Bo Balderson er, har ingen endnu fundet ud af, men blandt andre Olof Palme, Astrid Lindgren og flere andre kendte svenskere er – fra tid til anden – blevet udråbt som forfatterens sande identitet.  Ingen af de mange udråbte personer har været bekræftet eller dementeret af agenten Nordin Agency (Bengt Nordin), der repræsenterer Bo Balderson.  Nordin har oplyst, at kun tre personer kender Baldersons identitet, samt at forfatteren bag pseudonymet stadig lever (pr. 2009).

Bibliografi (original) 
 Statsrådet och döden (1968) 
 Harpsundsmordet (1969) 
 Statsrådets fall(1971) 
 Statsrådets verk (1973) 
 Mord, herr talman (1975) 
 Statsrådet sitter kvar (1978) 
 Statsrådet i tiden (1980) 
 Partiledarn avgår med döden (1982) 
 Statsrådet och den utsträckta handen (1983) 
 Statsrådets klipp (1986) 
 Statsrådet klarar krisen (1990)

Oversat til dansk 
 Ministeren og døden : en kriminalroman (1969)
 Harpsundmordet : en kriminalroman (1970)
 Ministerens mord (1972)
 Mord, hr. formand! (1976)
 Ministeren sidder endnu (1979)
 Mord i ministerens have (1980)
 Mord mens ministeren sover (1981)
 Partilederen afgår ved døden (1983)
 Ministeren og den fremstrakte hånd (1984)
 Mord på ministerens fætter (1987)
 Ministeren klarer krisen (1991)

Kilder 

Krimiforfattere fra Sverige
Ukendte personer
Svensksprogede forfattere fra Sverige
Pseudonymer
Hjernedød

Hjernedød er ophør af alle hjernens funktioner på grund af akut svær hjernesygdom eller hjerneskade. Det er ikke muligt at bringe en hjernedød til live igen, og tilstanden må ikke forveksles med koma, da en person i koma har hjerneaktivitet.
Hjernedød opstår, fordi blodtilførslen til hjernen ophører, og hjernen derfor ikke får tilført ilt og næring.

Ifølge Sundhedslovens § 176 er hjernedød sidestillet med hjertedød som dødskriterium.

Diagnosticering 
Hjernedød konstateres ved to hjernedødsundersøgelser med minimum en times mellemrum.
Ved hjernedødsundersøgelsen undersøger to læger sammen, om patienten reagerer på smertestimulation, kraftigt lys i øjnene og berøring på hornhinden. Lægerne undersøger også, om patienten reagerer, når der skylles med koldt vand i øret. Bagefter irriteres svælget og luftrøret for at se, om der kommer brækreflekser eller hoste. Endelig undersøges det, om patienten kan trække vejret uden respirator.
Hvis der ikke er nogen reaktioner ved undersøgelserne, erklæres patienten hjernedød.

I visse tilfælde suppleres den kliniske hjernedødsundersøgelse med en såkaldt opløbsarterieografi, hvor det ved hjælp af kontraststof undersøges, om der er blodtilførsel til hjernen.

Hvis den hjernedøde ikke er tilkoblet en respirator, vil hjertedøden indtræde i løbet af få minutter. Hjertedøden kan dog udskydes i op til nogle få dage ved hjælp af bl.a. respiratorbehandling, hvilket muliggør organdonation.

Referencer

Se også 
 Død
 Organtransplantation

Død
Organdonation
Carl Wiibroe

Carl Wiibroe (21. juni 1812 i København – 12. marts 1888 i Helsingør) var en dansk brygger, skaber af Wiibroe.

Han opkøbte Chr. Jeppesens hvidtølsbryggeri i Stengade 82, Helsingør i 1840 og omdøbte det til Wiibroes Bryggeri. Carl Wiibroe var en fremskridtets mand, og Wiibroe var det første bryggeri uden for København, der solgte øl på flaske. 

I 1851 begyndte hans forsøg på at fremstille undergæret øl – såkaldt bayersk øl. Problemet hermed var at øllet skulle lagres koldt på fade, og det løste Wiibroe ved at leje nogle af Kronborgs kasematter. 

I 1880'erne udviklede Carl Wiibroe og hans brygmestre i samarbejde med brygger J.C. Jacobsen og dennes medarbejder Emil Christian Hansen metoder til rendyrkning af gærstammer – både til overgæring og undergæring. Dette muliggjorde bl.a. brygningen af en anden øltype – pilsneren og sikrede en ensartet ølproduktion. Hans datter blev gift med S.A. van der Aa Kühle fra Gammel Carlsberg.

Wiibroes bryggeri blev opkøbt af De forenede Bryggerier i 1964.

Eksterne henvisninger 
 

Danskere i 1800-tallet
Personer fra Helsingør
Bryggere fra Danmark
Personer fra København
Zaharia Stancu

Zaharia Stancu (født 7. oktober 1902 i Salcia i Rumænien, død 5. december 1974 i Bukarest) var en rumænsk forfatter. Han regnes for en af de betydeligste rumænske forfattere i det 20. århundrede og var blandt kandidaterne til Nobelprisen.

I Danmark er Stancu nok mest kendt for Sigøjnerstammen, en roman om forfølgelsen af sigøjnerne under 2. verdenskrig.

Bibliografi 
 Djævelens plovfure (1955) – (Desculț) (1948)
 Sigøjnerstammen (1974) – (Satra)
 Jeg elsker dig så højt (1982) – (Ce mult te am iubit) (1968)

Skønlitterære forfattere fra Rumænien
Panait Istrati

Panait Istrati (født 22. august 1884 i Brăila, Rumænien, død 16. april 1935 i Bukarest) var en rumænsk forfatter, der skrev på fransk. Hans levende og underholdende bøger foregår mest blandt fattige mennesker og bygger i høj grad på hans egne oplevelser.

Bibliografi 
 Hajdukerne
 Tidslerne på Baragan
 Fæstekontoret
 Huset Thüringer
 Svampefiskeren
 Domnitza af Snagov
 Mikhaïl
 Onkel Anghel
 Kyra Kyralina

Skønlitterære forfattere fra Rumænien
Fransksprogede forfattere
Oregon

Oregon er en amerikansk delstat med Salem som hovedstad, mens Portland er delstatens største by. Oregon havde i 2010 3,8 millioner indbyggere.

Delstaten ligger ved Stillehavskysten, syd for Washington, nord for Californien og Nevada og med Idaho som østlig nabo.

Oregon er mest kendt for sin naturrigdom, eksempelvis naturområderne Crater Lake National Park med Crater Lake, som er en af verdens dybeste søer. Crater Lake opstod for omkring 7.000 år siden, da en vulkan eksploderede. Mount Hood er med en højde på 3.425 meter Oregons højeste bjerg.

Oregon blev optaget som USA's 33. delstat 14. februar 1859.

Historie 
Oregon-området har været beboet i mere end 15.000 år, ved man fra udgravninger ved Fort Rock Cave.

Inden europæernes ankomst var området beboet af flere indianerstammer. James Cook udforskede kysten i 1778 på jagt efter Nordvestpassagen. Lewis og Clark-ekspeditionen rejste gennem regionen i forbindelse med deres udforskning af Louisiana-købet.

Større byer og antal indbyggere 
 Portland – 533.427
 Salem – 148.751
 Eugene – 144.515
 Gresham – 96.072
 Hillsboro – 88.300
 Beaverton – 85.775
 Medford – 76.850
 Bend – 75.290
 Springfield – 57.065
 Corvallis – 49.553
 Ashland – 21.443

Kendte personer født i Oregon 
 Billy Jack Haynes, pro-wrestler.
 Carl Barks, tegneserietegner.
 Matt Groening, tegneserietegner, Simpsons.
 River Phoenix, skuespiller.
 Raymond Carver, forfatter.
 Tonya Harding, kunstskøjteløber.
 Michael Nearman, politiker i delstatsforsamlingen

Se også 

 Crater Lake
 John Day Fossil Beds nationalmonument

Referencer

Eksterne henvisninger
Kabalemysteriet

Kabalemysteriet (originaltitel: Kabalmysteriet) er en roman fra 1990 af den norske forfatter Jostein Gaarder.
Her møder man Hans Thomas, som sammen med sin far kører til Athen for at finde sin mor. På turen holder de jævnlige rygepauser for farens skyld og her diskuteres store ting som verdens oprindelse såvel som rumvæseners eksistens. Undervejs på turen møder Hans Thomas en spøjs dværg og modtager en mikroskopisk bog der indeholder en utrolig historie om et skibsforlis og et spil kort. 
Den bliver kaldt "bollebogen", fordi han fik en bolle af en bager og der var bogen i.
Langsomt flettes skæbnerne sammen og på forunderlig vis afsløres 
mysteriet om Hans Thomas' mors pludselige forsvinden bid for bid. 

Ungdomsbøger